1.  ความเสี่ยงในการประกอบธุรกิจ

  กรณีที่ต้นทุนการผลิตวัตถุดิบมีราคาเพิ่มขึ้นอย่างมีนัยสำคัญและนอกเหนืออำนาจ
  การควบคุม

ที่ผ่านมา ธุรกิจการผลิตและจำหน่ายผลิตภัณฑ์ประเภทแผ่นเหล็กชุบสังกะสี
ซึ่งก่อให้เกิดรายได้หลักแก่บริษัทนั้น มีการแข่งขันอย่างรุนแรง
โดยผลิตภัณฑ์ของผู้ผลิตแต่ละรายในตลาดซึ่งมี 8 รายด้วยกัน มีคุณสมบัติและลักษณะใกล้เคียงกัน
และในอุตสาหกรรมโดยรวมยังมีกำลังการผลิตเหลืออยู่มาก
นอกจากนี้ภาวะที่อำนาจซื้อของผู้บริโภคลดลง ภาวะต้นทุนการผลิตสูงขึ้น
รวมถึงการปรับขึ้นราคาสินค้าเป็นไปได้ยากมาก และการแข่งขันที่ทวีความรุนแรงยิ่งขึ้น
ทำให้ธุรกิจนี้ที่มีอัตรากำไรขั้นต้นไม่สูงนัก แต่มีภาวะต่าง ๆ
อันไม่เอื้อต่อผลประกอบการที่ดีและราคาขายที่ยากแก่การปรับตัว
อาจส่งผลกระทบต่อความสามารถในการทำกำไรในอนาคตของบริษัท

2.  ความเสี่ยงเกี่ยวกับการผลิต

  1. ด้านเครื่องจักร

เครื่องจักรในการชุบซิงค์

  1. ชุดคลายแผ่นเหล็ก

ได้เช็คเบรก ควบคุมไม่เกิน 2 กิโลเมตร/ตารางเซ็นติเมตร ได้ตรวจสอบจุดหมุนต่าง ๆ
และจุดที่มีการเสียดสี โดยการหล่อลื่นและปรับเซ็ตตามแบบ
มีการตรวจสอบข้อต่อของไฮดรอลิคเป็นไปตามแผนที่กำหนด

  2. จุดฉุดดึงแผ่นเหล็ก

ได้ตรวจสอบระดับที่ใช้ดึงต้องได้ระดับที่แน่นอน
ปรับตั้งโดยช่างผู้ชำนาญและตรวจสอบระบบตลอดเวลาตามข้อต่อต่าง ๆ ระหว่างมอเตอร์และเกียร์
มีการเติมน้ำมันและอัดจารบีทุก ๆ 4 เดือนทำการ ตลอดจนมีการตรวจสภาพลูกกลิ้งยางตลอดเวลา

  3. จุดล้างแผ่น

มีการทำความสะอาจและตรวจสอบทุก ๆ 4 เดือน ตามอ่างต่าง ๆ
เพื่อให้แน่ใจว่าแข็งแรงและตรวจสอบจุดดูดอากาศไปบำบัด เพื่อป้องกันการรั่วไหลออกภายนอกอ่าง
ตลอดจนควบคุมความร้อนต่าง ๆ เพื่อให้เหมาะสมกับการล้างแผ่นฯ

  4. จุดชุบเคลือบซิงค์

ได้หยุดซ่อมแซมตามเวลาหลังจากใช้งาน 4 เดือน โดยจะซ่อมแซมผนังเตาหลอมและอุปกรณ์
เวลาที่เดินเตาจะได้ไม่มีปัญหา
และมีการควบคุมอุณหภูมิที่ใช้ให้เหมาะสมเพื่อป้องกันการแตกของผนังเตา

5. จุดเคลือบป้องกันผิวผลิตภัณฑ์

ได้ปรับตั้งระดับอ่างต่าง ๆ อย่างดี มีการซ่อมแซมตามเวลาหลังเวลาใช้งาน 4 เดือน
ควบคุมการให้ความร้อนอย่างเหมาะสม และมีการตรวจเช็คตลอดเวลา
การให้ความร้อนตรงจุดดังกล่าวต้องให้อุณหภูมิ 80 องศาเซลเซียส

6. จุดตัดย่อยผลิตภัณฑ์

ได้ปรับตั้งค่าการตัดด้วยอุปกรณ์การสั่งงานแบบอิเล็คทรอนิค
มีการซ่อมบำรุงรักษาเชิงป้องกันโดยการหล่อลื่นและตรวจความคมของใบมีด
และตรวจเช็คความยาวของผลิตภัณฑ์ตลอดเวลาโดยเจ้าหน้าที่ควบคุมคุณภาพ

7. จุดจัดเก็บผลิตภัณฑ์

ตรวจสอบและปรับแต่งชุดจัดเก็บผลิตภัณฑ์ โดยตั้งระดับชุดประคองแผ่น และมีการซ่อมบำรุง
และมีการตรวจสอบชุดแท่นนิวเมติคและแกนประคอง
ในขณะยกไฮดรอลิคต้องตรวจตราให้แน่ใจว่าไม่มีอะไรขีดขวาง

เครื่องขึ้นรูปผลิตภัณฑ์

ได้จัดพนักงานตรวจสอบ บำรุงรักษาเชิงป้องกัน 4 เดือนครั้ง
และตรวจเช็คสภาพของลูกลอนอย่างสม่ำเสมอ

1. ชุดป้อนผลิตภัณฑ์ ต้องตรวจสอบรอยข้อต่อขับเคลื่อน เข้า-ออก และหล่อลื่นรางเลื่อน
ตลอดจนสภาพแบริ่ง

2. ชุดอัดขึ้นรูป มีการทำความสะอาดหลังเลิกงานทุกวัน โดยการเช็ดขัด
และหล่อลื่นน้ำมันปลอกกันสึกหรอ

เครื่องตัดย่อยผลิตภัณฑ์

จัดพนักงานตรวจสอบความคมของล้อตัดและตั้งระยะตามมาตรฐาน
มีระบบป้องกันการตัดเฉือนผู้ปฏิบัติงาน โดยออกแบบให้จุดป้อนห่างจากผู้ปฏิบัติงาน
และปรับแต่งสายพานตามความตึงที่กำหนด การเปลี่ยนถ่ายน้ำมันเกียร์ทำ 3 เดือนต่อครั้ง

ปั้นจั่นยกผลิตภัณฑ์

มีการตรวจสอบปั้นจั่นก่อนใช้งานทุกครั้ง โดยตรวจสภาพตะขอและเชือกสลิง
และตรวจสอบโดยผู้เชี่ยวชาญ ตรวจสอบโดยวิศวกรสามัญ 3 เดือนต่อเครื่อง
พร้อมออกใบรับรองการใช้ปั้นจั่นอย่างปลอดภัย จัดให้พนักงานเกี่ยวข้องกับการใช้ปั้นจั่นอบรมปีละ 1
ครั้ง การบำรุงรักษา การใช้

งานอย่างถูกวิธี และได้เตรียมอะไหล่พร้อมเปลี่ยนทันที หากตรวจพบข้อบกพร่อง
มีการติดสัญญาณความถี่สูงเพื่อเตือนขณะปั้นจั่นวิ่งใช้งาน พร้อมมีแสงฉุกเฉินติดตาม

เครื่องผลิตไอน้ำ

ควบคุมโดยเจ้าหน้าที่ทางสวัสดิการคุ้มครองแรงงานอนุญาต
ได้แต่งตั้งพนักงานควบคุมและตรวจสอบโดยวิศวกรผู้ทรงคุณวุฒิ และมีการบำรุงรักษาเชิงป้องกันปีละ
4 ครั้ง ตรวจสอบสภาพน้ำเครื่องผลิตไอน้ำเดือนละครั้ง

2. ด้านวัตถุดิบ

ในด้านการผลิต

วัตถุดิบที่นำมาผลิตแผ่นเหล็กเคลือบสังกะสีทุกชนิดจะมีการตรวจสอบจาก ฝ่ายประกันคุณภาพ (QA)
ว่าได้ตามมาตรฐานที่ทางบริษัทกำหนดหรือไม่ ถ้าตรวจมาแล้วไม่ได้ตามมาตรฐานจะส่งคืนกลับ
supplier

ไม่มีปัญหาเกี่ยวกับวัตถุดิบไม่พอกับการผลิต เพราะทางบริษัทได้ Stock ให้เพียงพอกับการผลิต

ในด้านการจัดเก็บ

มีโกดังจัดเก็บวัตถุดิบแบบมิดชิดรอบด้าน มีอากาศถ่ายเทสะดวก การนำออกมาใช้แบบ FIFO
โดยของที่เข้ามาก่อนให้นำมาใช้ก่อน

3. ด้านผลิตภัณฑ์

ในด้านการผลิต

เป็นที่ทราบกันดีอยู่แล้วสำหรับเหล็กที่ใช้งานผลิตแผ่นชุบสังกะสีจะมี 2 ประเภท คือ Soft Sheet
และ Full Hard Sheet ในการผลิตแผ่น Full Hard สำหรับนำมาขึ้นลอน
ส่วนมากจะไม่ค่อยเกิดปัญหา ปัญหาส่วนใหญ่จะเกิดจากแผ่น Soft Sheet
ซึ่งจะเกิดรอยขีดข่วนและยับย่น แผ่นเหล็กลื่นสไลด์ได้ง่าย

ในการผลิตจะหลีกเลี่ยงปัญหาดังกล่าว
โดยปกติบริษัทจะทำการหยุดผลิตเพื่อปรับปรุงคุณภาพเครื่องจักร และซ่อมส่วนต่าง ๆ
เพื่อให้ผลิตภัณฑ์มีคุณภาพตามมาตรฐานอุตสาหกรรมทุก ๆ 3 เดือนครั้ง ดังนั้น
บริษัทจะทำการเริ่มผลิตแผ่น Soft Sheet ก่อนแผ่น Full Hard เมื่อเริ่มการผลิตใหม่ทุกครั้ง
เพื่อให้ผลิตภัณฑ์ดังกล่าวมีคุณภาพที่ถูกต้องตามมาตรฐานเสมอ

ในด้านการจัดเก็บ Stock

ตามปกติแผ่นเหล็กชุบสังกะสี จะมีปัญหาเกิดสนิมขาว (White Rust) ได้ง่าย
ซึ่งเป็นคุณสมบัติตามธรรมชาติของแร่สังกะสีอยู่แล้ว ในกระบวนการผลิตของบริษัท
จะทำการเคลือบสารป้องกันสนิมขาวกับแผ่นที่ชุบสังกะสีและแผ่นสังกะสีชุบสี
เพื่อหลีกเลี่ยงปัญหาดังกล่าว และจะทำการจัดส่งสินค้าแบบ FIFO
โดยของที่ทำการผลิตก่อนจะต้องจัดส่งให้กับลูกค้าก่อน

นอกจากนี้ โกดังเก็บ Stock สินค้าของบริษัทจะเป็นแบบปิดมิดชิดรอบด้าน
เพื่อป้องกันละอองน้ำจากน้ำฝน และมีการตรวจสอบสินค้าที่เก็บ Stock ไว้อย่างสม่ำเสมอ

3.  ความเสี่ยงด้านการบริหาร การจัดการ

  - กรณีบริษัทมีผู้ถือหุ้นรายใหญ่ >50%

ณ วันที่ 31 มีนาคม 2551 กลุ่มบริษัท มิตซุย จำกัด อันประกอบด้วย บริษัท Mitsui & Co. (Asia Pacific) Pte. Ltd. บริษัท มิตรสยามอินเตอร์เนชั่นแนล จำกัด และ บริษัท มิตซุย แอนด์ คัมปนี(ไทยแลนด์) จำกัด ถือหุ้นในบริษัทร่วมกันร้อยละ 67.45 ของจำนวนหุ้นที่จำหน่ายได้แล้วทั้งหมดของบริษัท กลุ่มบริษัท มิตซุย จำกัด จึงเป็นกลุ่มผู้ถือหุ้นที่มีเสียงข้างมากในที่ประชุมผู้ถือหุ้นที่สามารถร่วมกันออกเสียง ลงคะแนนให้ที่ประชุมมีมติในเรื่องใด ๆ ได้ เว้นแต่เรื่องที่กฎหมายหรือข้อบังคับของบริษัทกำหนดให้ที่ประชุมออกเสียงลงคะแนนไม่น้อยกว่า 3 ใน 4 ของจำนวนเสียงทั้งหมดซึ่งมาประชุมและออกเสียงลงคะแนน

  - การซื้อวัตถุดิบผ่านกลุ่มของผู้ถือหุ้นรายใหญ่

เนื่องจากวัตถุดิบที่บริษัทซื้อเพื่อดำเนินการผลิตและจำหน่ายแผ่นเหล็ก
ชุบสังกะสี ซึ่งได้แก่ แผ่นเหล็กรีดเย็นและแร่สังกะสี นั้น
บริษัทผู้ผลิตวัตถุดิบไม่จำหน่ายโดยตรงให้แก่บริษัท
แต่จะจำหน่ายผ่านบริษัทตัวแทนจำหน่ายของผู้ผลิตก่อน
จากนั้นบริษัทจึงซื้อต่อจากบริษัทตัวแทนจำหน่ายมาดำเนินการผลิตและจำหน่ายต่อไป
โดยที่ในกรณีนี้กลุ่มบริษัท มิตซุย จำกัด ซึ่งเป็นผู้ถือหุ้นใหญ่ในบริษัทร้อยละ 67.45
เป็นตัวแทนจำหน่ายของบริษัทผู้ผลิต บริษัทจึงต้องซื้อต่อจากกลุ่มบริษัท
มิตซุย จำกัด ทำให้บริษัทมีความเสี่ยงด้านการดำรงอยู่ หากในอนาคตมีการเปลี่ยนแปลงกลุ่มผู้ถือหุ้น
รายใหญ่ และผู้ถือหุ้นกลุ่มใหม่ไม่มีอำนาจต่อรอง
หรือไม่ให้ความสำคัญแก่การจัดหาวัตถุดิบหลักของบริษัทเท่าที่ควร
ย่อมส่งผลโดยตรงถึงปริมาณการผลิตของบริษัท
ซึ่งจะทำให้ส่วนแบ่งการตลาดของบริษัทลดลงและกระทบต่อความสามารถในการทำกำไรของบริษัทในอนาคตได้

4.  ความเสี่ยงด้านการเงิน

- ไม่มี -